BECKWITH] TEXT AND TRANSLATION SS 
A no keia mea, kauoha iho la oia i kana mau kaikamahine, mamua 
o kona haalele ana ia lakou, me ka olelo aku, “ E a’u mau kaikama- 
hine, ke hele nei au ma kuu aoao mau, e haalele ana wau ia oukou, 
aole nae e hele loa ana, aka, e hele ana wau e hai aku i keia mea a’u e 
kamailio nei ia oukou, a hoi mai wau; nolaila, e noho oukou ma kahi 
a kuu Akua i kuhikuhi ai ia’u, e waiho oukou ia oukou maloko o ka 
maluhia a hiki i ka hookoia’na o kuu wanana.” 
Hele aku Ja ua Makaula nei e like me kona manaopaa, a hele aku la 
ola imua a na’lii a me ka poe koikoi, ma kahi e akoakoa ai na’lii, 
malaila oia i kukala aku ai e like me kona ike. 
A hiki mua oia i o Aiwohikupua, me ka i aku, “ Mai keia la aku, 
e kukulu mua oe i mau lepa a puni kou wahi, a e hookomo i kau poe 
aloha a pau maloko. 
“No ka mea, ma keia hope koke iho, e hiki mai ana ka luku maluna 
o ka aina, aole e ikeia kekahi luku mamua aku, e like me ka luku e 
hiki mai ana, aole hoi mahope iho o ka pau ana ae o keia luku a’u e 
olelo nei. 
“ Mamua o ka hiki ana mai o ka mea mana, e hoike mai no oia i 
hoailona no ka luku ana, aole maluna o na makaainana, maluna pono 
iho no ou, a o kou poe, ia manawa, e moe ai na mea kiekie o ka aina 
nei imua ona, ae kailiia aku ka hanohano mai a oe aku. 
“Ina e hoolohe oe i ka’u olelo, alaila, e pakele oe i ka luku e hiki 
mai ana, a oiaio; ano e hoomakaukau oe ia oe.” 
A no keia olelo a ka Makaula, kipakuia mai la ka Makaula mai ke 
alo mai o ke Alii. 
Pela oia i kukula hele ai imua o na’lii a puni o Kauai, o ka poe alii 
i lohe 1 ka ka Makaula, o lakou no kai pakele. 
Hele aku oia imua o Kekalukaluokewa, kana wahine, a me ko laua 
alo a pau. 
E like me ka olelo no Aiwohikupua, pela kana olelo ia Kekalu- 
kaluokewa, a manaoio mai la oia. 
Aka, o Waka, aole oia i hooko, me ka olelo mai, “ Ina he Akua ka 
mea nana e luku mai, alaila, he Akua no ko’u e hiki ai ke hoopakele 
ja’u, a me ka’u mau Alii.” 
A no keia olelo a Waka, haliu aku la ka Makaula i ke Alii, a olelo 
aku la, “ Mai hoolohe i ka ko kupunawahine, no ka mea, e hiki mai 
ana ka luku nui maluna o na’lii. Ano e kukulu i lepa a puni oe, a e 
hookomo i kau mea aioha maloko o no Jepa i kukuluia, a o ka mea e 
manaoio ole i ka’u, e haule no lakou iloko o ka luku nui. 
“A hikii ua la la, e moe ana na luahine ma na kapua i o ke keiki 
mana, me ke noi aku i ola, aole e loaa, no ka mea, ua hoole i ka olelo 
a ka Makaula nei.” 
A no ka mea, ua ike o Kekalukaluokewa i ke ko mau o kana mau 
wanana mamua aku, nolaila, ua pale kela i ka olelo a ka luahine. 
